kardosdrur/scandi-wiki huggingface dataset:
Lundbye

Militærslægten Lundbye føres tilbage til prokurator, byfoged i Frederiksted Christen Lundbye (1738-1786) — der måske var søn af bonden Rasmus Hansen Boesen i Brarup på Falster, som stammede fra Lundby. Prokurator Christen Lundbye var fader til chargé d'affaires i Tunis, redaktør af Svada Henrik Vilhelm Lundbye (1772-1830) og til oberst Joachim Theodor Lundbye (1778-1841), der var fader til krigsminister, oberst Christen Carl Lundbye (1812-1873) — hvis datter Agnete Lundbye (1856-1927) i ægteskab med proprietær Hans Broch Broge (1852—1921) var moder til direktør Hans Carl Broge (1882-1959) — til oberst Emanuel Andreas Lundbye (1814-1903), til proprietær Theodor Louis Lundbye (1816-1907) — hvis sønnesøn er direktør, cand.polyt. Louis Theodor Lundbye (1877-1940) — til maler Johan Thomas Lundbye (1818-1848) - til kaptajn Sigvard Urne Rosenvinge Lundbye (1820-1864), der faldt under stormen på Dybbøl  -  til Kaptajn Joachim Emil Lundbye (1826-1887).

Ovennævnte oberst Emanuel Andreas Lundbye var fader til Emilie Lundbye (1858-?), gift med generalmajor Peter Frederik Møller (1855-1943), og til stiftamtmand i Haderslev Christian Ludvig Lundbye (1873-1947) og professor i teknisk hygiejne Johan Thomas Lundbye (1874-1951).

Kilder 
 Albert Fabritius, "Lundbye", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 D. Thrap: Familien Bonnevie i Danmark og Norge 1714—1930, 3. udg. ved Kristine og Poul Bonnevie, 1931, s. 133-143.
 Theodor Hauch-Fausbøll: Slægthaandbogen, 1900, s. 557-563.

 
Slægter fra Danmark
Mikkel Rasmussen (bonde)

Mikkel Rasmussen (17. december 1798 i Nordby på Samsø – 1859) var en dansk bonde og politiker.

Han var søn af gårdmand Rasmus Nielsen (1767-1832), blev 1817 seminarist fra Besser Seminarium og var 1818-45 skolelærer i Herlufmagle ved Næstved. 1840 fæstede han desuden en gård i landsbyen Torpe i samme sogn. Han var 1842-47 og 1856-59 medlem af sogneforstanderskabet og valgtes 1856 til Præstø Amtsråd; blev 1843 tillige sognefoged. 1847 valgtes han til stænderdeputeret og gav næste år møde i den sidste samling i Roskilde; havde forinden været formand for bøndernes møde i København 15. februar og var 1848-49 medlem af den grundlovgivende Rigsforsamling, men trak sig tilbage ved valget til det første Folketing. Derimod lykkedes det ham ved folketingsvalget i 1852 at fortrænge Asmund Gleerup fra Holbæk Amts 3. valgkreds og at holde denne plads indtil 1858, da han – der havde sluttet sig til Geert Winthers gruppe – blev vraget for Søren Jensen af Rude, som støttedes af J.A. Hansen. I Folketinget spillede han kun en ringe rolle, men gjaldt for en type på de rene Bondevenner.

Han ægtede 1819 Dorthe, datter af skrædder Mikkel Jensen i Nordby.

Kilder 
 Emil Elberling, "Mikkel Rasmussen", i: C.F. Bricka (red.), Dansk Biografisk Lexikon, København: Gyldendal 1887-1905.
 Frederik Barfod, Dansk Rigsdagskalender.

Landmænd fra Danmark
Amtsrådsmedlemmer
Lærere fra Danmark
Kommunalpolitikere fra Danmark
Medlemmer af Den Grundlovgivende Rigsforsamling
Folketingsmedlemmer i 1850'erne
Politikere fra Bondevennerne
Personer fra Samsø
Stænderdeputerede fra Østifterne
Personer i Dansk Biografisk Leksikon
Per Madsen

Per Madsen (født 19. juni 1930 på Bornholm) er smed og var socialdemokratisk borgmester i Ishøj 1974-2000, da han byttede plads med viceborgmester Ole Bjørstorp. Trådte ud af politik ved kommunevalget i 2002.

Per Madsen var en populær borgmester i Ishøj, hvor han ved flere kommunalvalg fik over 50% af samtlige afgivne stemmer. 
Hans advarsel mod for høj procent af indvandrere i Vestegnen gjorde ham forhadt blandt tilhængerne af det multikulturelle samfund. Ishøjs befokning tæller cirka 25% indvandrere.

Efter at Helle Thorning Schmidt, som er opvokset i Ishøj, blev formand for Socialdemokratiet, er Per Madsen blevet mere populær blandt de socialdemokratiske landspolitikere.

Eksterne henvisninger 
 .humanisme.dk

Personer fra Bornholm
Borgmestre fra Socialdemokraterne
Medlemmer af Ishøj Byråd
Smede fra Danmark
Debattører fra Danmark
Søren Jensen

Søren Jensen har flere betydninger:
 Søren Jensen (politiker, 1816-1899) – dansk politiker, medlem af Folketinget
 Søren Jensen (politiker) (1835-1921) – dansk politiker, medlem af Landstinget for Venstre
 Søren Jensen (grosserer) (1860-1939) – dansk grosserer
 Søren Jensen (direktør) (1862-1927) – dansk hypotekforeningsdirektør
 Søren Jensen Hyldegaard (1864-1950) – dansk sognefoged, gårdejer og politiker (født Søren Jensen)
 Søren Jensen (pianofabrikant) (1865-1939) – dansk pianofabrikant
 Søren Christian Jensen (1870-1950) – dansk tegneinspektør
 Søren Peter Jensen (1877-1955) – dansk købmand
 Søren M. Jensen (1892-1972) – dansk redaktør
 Søren Lund Jensen (1898-1978) – dansk politiker fra Socialdemokratiet
 Søren Vadstrup Jensen (1901-1989) – dansk fodboldspiller og -træner for AGF, og ingeniør
 Søren Georg Jensen (1917-1982) – dansk sølvsmed
 Søren Jensen (roer) (1919-1995) – dansk olympisk roer
 Søren Martinus Jensen (1919-2000) – dansk politiker fra Socialdemokratiet
 Søren Jensen (gårdejer, politiker) (1922-2005) – dansk gårdejer og politiker fra Venstre
 Søren Skovgaard Jensen (1937-1990) – dansk professor, dr.phil.
 Søren Jensen (billedhugger) (født 1957) – dansk billedhugger og rektor
 Søren Jensen (fodboldspiller) (født 1984) – dansk fodboldspiller
 Søren Jensen (håndboldspiller) – dansk håndboldspiller

Desuden:
 Søren Gade – dansk politiker og minister (Søren Gade Jensen)
Winnipeg Jets (flertydig)

Winnipeg Jets henviser til flere artikler:
 Winnipeg Jets (1972-1996) – et ishockeyhold, som 1996-2014 spillede under navnet Phoenix Coyotes, og i dag hedder Arizona Coyotes.
 Winnipeg Jets – et ishockeyhold, som indtil 2011 spillede under navnet Atlanta Thrashers.
Chendo

Miguel Porlán Noguera, normalt bare kendt som Chendo (født 12. oktober 1961 i Totana, Spanien) er en tidligere spansk fodboldspiller, der spillede som højre back. Han spillede på klubplan hele sin karriere, mellem 1979 og 1998, hos storklubben Real Madrid i La Liga. Her var han med til at vinde adskillige titler, blandt andet hele syv spanske mesterskaber, to UEFA Cupper og én Champions League.

Chendo spillede desuden mellem, 1986 og 1990, 26 kampe for Spaniens landshold. Han debuterede for holdet 22. januar 1986 i et opgør mod Sovjetunionen, og var en del af den spanske trup ved både VM i 1986 og VM i 1990.

Titler 
La Liga
 1986, 1987, 1988, 1989, 1990, 1995 og 1997 med Real Madrid

Copa del Rey
 1989 og 1993 med Real Madrid

Supercopa de España
 1988, 1989, 1990, 1993 og 1997 med Real Madrid

Copa de La Liga
 1985 med Real Madrid

Champions League
 1998 med Real Madrid

UEFA Cup
 1985 og 1986 med Real Madrid

Referencer

Eksterne henvisninger 
 
 Real Madrid spillerinfo

Fodboldspillere fra Spanien
Fodboldspillere fra Real Madrid CF
Deltagere ved verdensmesterskabet i fodbold 1986
Deltagere ved verdensmesterskabet i fodbold 1990
Vilhelm Reesen

Vilhelm Reesen (7. juli 1675 i Skåne – 29. april 1745 på gården Rom i Aa Sogn) var en dansk søofficer og amtmand.

Han blev 1689 antaget som lærling i Marinen og 1695, efter at have gjort hollandsk og engelsk orlogstjeneste og faret med et venetiansk handelsskib, løjtnant. Han blev premierløjtnant 1697, kaptajnløjtnant 1700, kaptajn 1705, kommandørkaptajn 1710, kommandør 1711 og schoutbynacht 1718, men afgik samtidig fra Marinen og udnævntes til amtmand i Lister og Mandals Amt. 1708 blev han ansat som indrulleringschef i Frederikshalds distrikt og forestod 1711 indrulleringen i de søndenfjeldske distrikter. 1709-10 førte han skib i Ulrik Christian Gyldenløves flåde; 1711-15 var han på flåden i Østersøen, sendtes 1716 til Norge for at afløse viceadmiral Christian Carl Gabel og senere på året derhen med konvoj samt var endnu i søen i slutningen af 1717.

Som amtmand boede han på gården Rom i Aa Sogn (Lyngdal), hvor han afgik ved døden 29. april 1745. 17. februar 1706 var han blevet gift med Anna Dorothea Braem, datter af assessor Christian Braem og Thale Lange.

Kilder 
 H.J. Huitfeldt-Kaas, "Vilhelm Reesen", i: C.F. Bricka (red.), Dansk Biografisk Lexikon, København: Gyldendal 1887-1905.
 Garde, Efterretn. om d. danske og norske Sømagt II og IV.
 Nicolaysen, Norske Stiftelser III.

Admiraler fra Danmark
Danskere i 1600-tallet
Danskere i 1700-tallet
Amtmænd fra Norge
Personer i Den Store Nordiske Krig fra Danmark-Norge
Personer fra Skåne
Personer i Dansk Biografisk Leksikon
Agustín Gaínza

Agustín Gaínza Vicandi (28. maj 1922 – 6. januar 1995) var en spansk fodboldspiller og -træner, der spillede som venstre kant eller angriber. Han spillede på klubplan hele sin karriere, mellem 1939 og 1959, hos Athletic Bilbao i La Liga. Her var han med til at vinde to spanske mesterskaber og hele syv Copa del Rey-titler.

Gaínza spillede desuden mellem, 1945 og 1955, 33 kampe for Spaniens landshold, hvori han scorede ti mål. Han debuterede for holdet 11. marts 1945 i et opgør mod Portugal, og var en del af den spanske trup, der blev nummer fire ved VM i 1950 i Brasilien.

Mellem 1964 og 1969 var han desuden Athletics træner, og førte i denne rolle klubben til endnu en Copa del Rey-sejr.

Titler

Titler som spiller 
La Liga
 1943 og 1956 med Athletic Bilbao

Copa del Rey
 1943, 1944, 1945, 1950, 1955, 1956 og 1958 med Athletic Bilbao

Titler som træner 
Copa del Rey
 1969 med Athletic Bilbao

Referencer 

Fodboldspillere fra Spanien
Fodboldspillere fra Athletic Bilbao
Jens Peter Stibolt

Jens Peter Stibolt (født 23. september 1774, død 21. februar 1860 i København) var en dansk søofficer.

Han var søn af kommandørkaptajn Andreas Henrik Stibolt, blev sekondløjtnant i Marinen 1792, premierløjtnant 1798, kaptajnløjtnant 1807, kaptajn 1812, kommandørkaptajn 1817, kommandør 1834, kontreadmiral 1836. 1841 blev han efter egen begæring stillet à la suite, afgik 1848 med viceadmirals karakter og døde ugift i København 21. februar 1860.

Efter en del togter som subaltern officer fra 1792-97 gjorde Stibolt 1798-1800 tjeneste i Middelhavet om bord i briggen Nidelven (kaptajn baron Holsten) under Steen Andersen Billes kommando. Efter sin hjemkomst ansattes han ved indrulleringen i Nakskov, men blev 1805 inspektionsofficer ved de i Christianssand oplagte krigsfartøjer; 1807-14 forestod han her værftet, men suspenderedes 1812, efter at den øverstkommanderende officer havde klaget over uorden i hans administration; af den i den anledning nedsatte krigsret blev han dog frifundet. 1813 førte han en langvarig proces om en betydelig fordring på prisepenge, hvilken dog ikke blev anerkendt; i den anledning søgte og erholdt han sin afsked, men trådte året efter på ny i nummer. 1824-41 var Stibolt medlem af Konstruktions- og Regleringskommissionen. 1840 blev han Kommandør af Dannebrog.

Han er begravet på Holmens Kirkegård.

Kilder 
  Biografi af Carl With-Seidelin

Admiraler fra Danmark
Jens Peter
Kommandører af 1. grad af Dannebrog
Danskere i 1700-tallet
Danskere i 1800-tallet
Personer i Dansk Biografisk Leksikon
Artikler fra 1. udgave af Dansk biografisk leksikon
Alberto Górriz

Alberto Górriz Echarte (født 16. februar 1958 i Irun, Spanien) er en tidligere spansk fodboldspiller, der spillede som midterforsvarer. Han spillede på klubplan hele sin karriere, mellem 1977 og 1993, hos Real Sociedad i La Liga. Her var han med til at vinde to spanske mesterskaber og en Copa del Rey-titel.

Górriz spillede desuden, mellem 1988 og 1990, 12 kampe for Spaniens landshold, hvori han scorede ét mål. Han debuterede for holdet 16. november 1988 i et opgør mod Irland, og var en del af den spanske trup til VM i 1990 i Italien.

Titler 
La Liga
 1981 og 1982 med Real Sociedad

Copa del Rey
 1987 med Real Sociedad

Supercopa de España
 1982 med Real Sociedad

Referencer

Eksterne henvisninger 
 BDFutbol spillerinfo

Fodboldspillere fra Spanien
Fodboldspillere fra Real Sociedad
Deltagere ved verdensmesterskabet i fodbold 1990
Oswald af Northumbria

Oswald (født ca. 604, død 5. august 642) var angelsaksisk konge af Northumbria fra 634 til sin død. Han var søn af Æthelfrith af Northumbria.

Efter farens død i slaget ved floden Idle i 616 flygtede Oswald til Dalriada, hvor han konverterede til kristendommen hos munkene på Iona. 

I 629 kæmpede han under Connad af Dalriada i slaget ved Fid Eoin på Irland. 

Efter at Cadwallon ap Cadfan af Gwynedd og Penda af Mercia havde slået Edwin af Northumbria i slaget ved Hatfield Chase i 633, blev Northumbria delt i to. Oswalds halvbror Eanfrith blev konge i Bernicia, mens Osric blev konge i Deira. Begge faldt i 634; Osric under belejringen af Cadwallon i York og Eanfrith efter mislykkede fredsforhandlinger med Cadwallon. 

Oswald vendte tilbage fra eksil og førte sin hær mod Cadwallon. Ud over egne styrker havde han skotter sendt af kong Domnal af Dalriada. Dagen før hærene mødtes i slaget ved Heavenfield fik Oswald sine soldater til at lave et stort trækors, som han rejste ved slagmarken. Hæren bad om sejr foran dette kors, og det er af den grund slagmarken fik sit navn, "Himmelengen". I slaget blev waliserne, som var talmæssigt overlegne men meget trætte og dårlig udstyret, drevet på flugt. Cadwallon selv blev dræbt.

Efter sejren ved Heavenfield genforenede Oswald Northumbria. Han regnes som bretwalda, angelsaksisk overherre, fra 634 til 642, men det ser ud til at hans reelle magt over de andre angelsaksiske kongedømmer var begrænset. Han indgik en alliance med Cynegils af Wessex, som konverterede til kristendommen. For at besegle alliancen giftede Oswald sig med Cynegils datter Cyneburga. De fik en søn, Aethelwald.

Selv om Edwin havde konverteret til kristendommen i 627, var det Oswald som bidrog stærkest til at sprede den nye tro i Northumbria. Han gav blandt andet øen Lindisfarne til biskop Aidan, som grundlage  klosteret der. Han var også kendt for sin mildhed mod fattige, som gav ham tilnavnet "Den åbne hånd". I sine private gemakker skal han have haft en klokke som kun trængende fattige fik lov at ringe på ham med.

Oswald havde nogen fremgang mod briterne i nord, men den største udfordring var Mercias voksende magt under Penda. Oswald og Penda mødte hinanden i slaget ved Maserfield den 5. august 642. Penda sejrede, og Oswald faldt i slaget. 

Hans fætter Oswiu af Northumbria overtog tronen.

Angelsaksiske monarker
Angelsaksiske helgener
Æthelfrith af Northumbria

Æthelfrith eller Aethelfrith (død ca. 616) var konge af Bernicia ca. 593 til ca. 616, og konge af hele Northumbria fra ca. 604 til ca. 616. Han var søn af Aethelric af Bernicia, og var den første konge som forenede de to kongedømmer Deira og Bernicia. Hans forgænger på tronen var Hussa af Bernicia. 

Omkring 598 stod han antagelig bag sejren mod de nordlige briter i slaget ved Catraeth. Dette åbnede vejen for angelsaksisk ekspansion. 

I 603 slog han Aedan af Dalriada tilbage i slaget ved Daegsastan. Æthelfriths styrker led selv store tab i slaget. 

Han invaderede Deira i 604, erobrede kongedømmet, og dræbte kong Aethelric. Han giftede sig derefter med Acha, datter af Aella, tidligere konge af Deira. Aellas søn Edwin flygtede til Gwynedd i Wales, og Aethelfrith så ham som en betydelig trussel. 

Senere, antagelig i 616, angreb Æthelfrith waliserne, og slog dem i slaget ved Chester. Han massakrerede også munkene fra Bangor, som havde samlet sig for at bede for en walisisk sejr. Krigen skyldtes nok delvist ønsket om at få tag i Edwin, men det havde også en strategisk betydning at hindre kontakt mellem waliserne og briterne fra Strathclyde. 

Edwin flygtede til East Anglia, hvor han blev beskyttet af kong Raedwald. Et forsøg på at bestikke Raedwald slog fejl, og der udbrød krig mellem ham og Aethelfrith. Omkring år 616 blev Æthelfriths styrker slået i slaget ved Idle af en hær ledet af Raedwald. Æthelfrith selv faldt i slaget, og Raedwald indsatte Edwin som konge i Northumbria. 

Tjek fødsels- og dødsår
Angelsaksiske monarker
STS-92

STS-92 var en rumfærge mission til International Space Station (ISS) fløjet af Discovery. STS-92 markerede den 100. rumfærgemission, og Discoverys 28. flyvning. Opsendelsen skete fra Kennedy Space Center, Florida, 11. oktober 2000.

Besætning 
   Brian Duffy (kaptajn)
   Pamela A. Melroy (pilot)
   Leroy Chiao (1. missionsspecialist)
   William S. McArthur (2. missionsspecialist)
   Peter J.K. Wisoff (3. missionsspecialist)
   Michael E. Lopez-Alegria (4. missionsspecialist)
   Koichi Wakata, JAXA (5. missionsspecialist)

Mission parametrer 
 Vægt:
 Orbiter Liftoff: 115.127 kg
 Orbiter Landing: 92.741 kg
 Nyttelast: 9.513 kg

EVA's 
  Chiao og McArthur  – EVA 1
 EVA 1 Start: 15. oktober 2000 – 14:27 UTC
 EVA 1 Slut: 15. oktober 2000 – 20:55 UTC
 Varighed: 6 timer, 28 minutter
  Lopez-Alegria og Wisoff  – EVA 2
 EVA 2 Start: 16. oktober 2000 – 14:15 UTC
 EVA 2 slut: 16. oktober 2000 – 21:22 UTC
 Varighed: 7 timer, 07 minutter
  Chiao og McArthur  – EVA 3
 EVA 3 Start: 17. oktober 2000 – 14:30 UTC
 EVA 3 Slut: 17. oktober 2000 – 21:18 UTC
 Varighed: 6 timer, 48 minutter
  Lopez-Alegria og Wisoff  – EVA 4
 EVA 4 Start: 18. oktober 2000 – 15:00 UTC
 EVA 4 Slut: 18. oktober 2000 – 21:56 UTC
 Varighed: 6 timer, 56 minutter

Mission højdepunkter 

STS-92 var en ISS-flyvning, som bragte Z1 Truss, Control Moment Gyros, Pressurized Mating Adapter-3 (PMA-3) (monteret på en Spacelab palle) og to DDCU (varmerør) til rumstationen.

ITS Z1 er en udvendig ramme, der tillader de første amerikanske solpaneler på flight 4A til midlertidigt installation på Unity for tidlig strøm. Ku-bånds kommunikationssystem understøtter tidlig videnskabelig kapacitet og amerikansk tv på 6A. CMG's (Control Moment Gyros) vejer omkring 27 kg og giver ikke-fremdrift (elektrisk) højdekontrol når den er aktiveret på 5A, og PMA-3 giver Shuttle Docking Port (SDP) til solfangeranlæg montering på 4A, Laboratorie installation på 5A.

Missionen omfattede syv dages operationer, docket på rumstationen, fire EVA's, og to indtrængen muligheder.

I løbet af fire planlagte rumvandringer, har to hold astronauter og en erfaren robotarmoperatør samarbejdet om at installere Z1 (Z til zenit havn) truss struktur på toppen af den amerikanske Unity conecting node på den stadigt voksende rumstation og til at levere den Pressurized Mating Adapter-3 (PMA 3) til ISS for den fremtidige anløb af nye komponenter og for at imødekomme shuttle dokninger.

Z1 truss var den første permanente gitter-arbejde struktur på ISS, meget som en bom, som danner grundlag for fremtidige udbygninger af stationen. Z1 tjener også som platform for de store amerikanske solpaneler, som monteres på den næste flyvning, STS-97.

Z1 indeholder fire store gyroskopiske enheder, kaldet Control Moment Gyroscope (CMGs), som bruges til at manøvrere rumstationen i den rigtige retning i banen efter at de er installeret af det amerikanske laboratorium.

Under den fjerde rumvandring, testede astronauter Wisoff og Lopez-Alegria SAFER jet pack'en, der flyver op til 50 meter fra rumfartøjet.

Hovedartikler:

Eksterne henvisninger 
 NASA, Officiel missionshjemmeside  NASA 

Rumfærgeprogrammet
Den Internationale Rumstation
Peter Frederik Møller

Peter Frederik Møller (født 4. marts 1855 i Kappel, død 26. april 1943) var en dansk officer.

P.F. Møller var søn af toldforvalter, justitsråd P.T. Møller (død 1902) og hustru f. Juel, blev sekondløjtnant 1874, premierløjtnant 1880, var adjutant hos krigsminister J.J. Bahnson 1886-94, blev kaptajn 1890, stabschef hos Generalinspektøren for Fodfolket 1896-1901, var ved Generalstaben 1901-04. Han blev oberstløjtnant 1904, oberst og chef for 5. Regiment 1908, generalmajor og chef for Jyske Brigade 1911, generalinspektør for Fodfolket 1913. 1922 tog han afsked fra militæret.

1914-21 var P.F. Møller formand for Det Krigsvidenskabelige Selskab og 1920-23 for Dannebrogsmændenens Forening. Han var Kommandør af 1. grad af Dannebrog og Dannebrogsmand. Han var også dekoreret med Æreslegionen, Grifordenen, Nederlandske Løves Orden, Sankt Olavs Orden (Kommandør med stjerne) og Sværdordenen.

Han var gift med Emilie f. Lundbye (18. april 1858 i København -), datter af oberst Emanuel Andreas Lundbye.

Kilder 
 Kraks Blaa Bog 1929

Generalmajorer fra Danmark
Personer fra Kappel
Kommandører af 1. grad af Dannebrog
Kommandører med stjerne af Sankt Olavs Orden
Modtagere af Æreslegionen
Foreningsformænd fra Danmark
Personer i Kraks Blå Bog (afdøde)
Ludvig Moltke

Ludvig Moltke er det anvendte navn om flere personer:

 Ludvig Moltke (domherre) (1745-1824) – dansk greve og domherre (Frederik Ludvig Moltke)
 Ludvig Moltke (oversætter) (1805-1872) – dansk jurist og oversætter (Adam Ludvig Joachim Moltke)
 Ludvig Moltke (stiftamtmand) (1790-1864) – dansk lensgreve, jurist, stiftamtmand, hofmarskal og diplomat (Ehrenreich Christopher Ludvig Moltke)
Sígfrid Gràcia

Sígfrid Gràcia Royo (27. marts 1932 – 23. maj 2005) var en spansk fodboldspiller, der spillede som forsvarer. Han spillede på klubplan hele sin karriere, mellem 1952 og 1966, hos FC Barcelona i La Liga. Her var han med til at vinde blandt andet tre spanske mesterskaber og tre UEFA Cup/Messebyturneringer.

Gràcia spillede desuden, mellem 1959 og 1962, ti kampe for Spaniens landshold. Han debuterede for holdet 28. juni 1959 i et opgør mod Polen, og var en del af den spanske trup ved VM i 1962 i Chile.

Titler 
La Liga
 1953, 1959 og 1960 med FC Barcelona

Copa del Rey
 1953, 1957, 1959 og 1963 med FC Barcelona

UEFA's Messebyturnering (UEFA Cup)
 1958, 1960 og 1966 med FC Barcelona

Referencer

Eksterne henvisninger 
 
 FC Barcelona spillerprofil

Fodboldspillere fra Spanien
Fodboldspillere fra FC Barcelona
Christian Hochstätter

Christian Hochstätter (født 19. oktober 1963 i Augsburg, Vesttyskland) er en tidligere tysk fodboldspiller, der spillede som forsvarer eller midtbane. Han spillede på klubplan hele sin karriere, mellem 1982 og 1998, hos Borussia Mönchengladbach i Bundesligaen. Her var han med til at vinde DFB-Pokalen i 1995.

Hochstätter spilledes desuden to venskabskampe for det vesttyske landshold i december 1987 mod henholdsvis Argentina og Brasilien.

Titler 
DFB-Pokal
 1995 med Borussia Mönchengladbach

Referencer 

Fodboldspillere fra Tyskland
Fodboldspillere fra Borussia Mönchengladbach
Personer fra Augsburg
Florence Devouard

Florence Nibart-Devouard (født 10. september 1968) var formand for Wikimedia Foundation fra oktober 2006 til juli 2008.

Devouard blev født i Versailles i Frankrig. Hun voksede op i Grenoble og har boet i flere forskellige franske byer samt Antwerpen i Belgien og i Arizona, USA. Hun bor nu i Clermont-Ferrand i Frankrig og er gift og har tre børn.

Devouard er ingeniør i agronomi ved ENSAIA. Hun har også en DEA-grad (svarende til en masteruddannelse) i genetik og bioteknologi fra INPL. Hun har arbejdet indenfor både genetisk og mikrobiologisk forskning.

Kilder 

Wikipedia-personer
Ingeniører fra Frankrig
Christina Watches-Kuma

Christina Watches-Onfone var et professionelt cykelhold skabt af urfabrikant Christina Hembo og cykelrytter Michael Rasmussen. Holdet kørte sin første sæson i 2011. Det hidtil bedste resultat opnåede holdet, da de besatte de fire første pladser i etapeløbet Tour of China 2012 med Martin Pedersen som sejrherre.

I en pressemeddelelse d. 29. oktober 2014 meddelte holdet, at holdet lukker med udgangen af året. Holdet selv beskyldte Danmarks Cykle Union, for at være skyld i lukningen, da de ikke var inviteret med til Post Danmark Rundt i to år. Den danske tidligere cykelrytter, Bo Hamburger, var sportsdirektør for Christina Watches-Kuma fra 2013 til 2014.

Ryttere i 2014

Referencer

Eksterne henvisninger 
TV2: Rift om kyllingens cykelhold
TV2: Hallo, det er Kyllingens sponsor
Christina Watches hyrer ukendt spanier - Cykelmagasinet

Ophørte cykelhold fra Danmark
Etableret i 2011
Ophørt i 2014